钦定古今图书集成/明伦汇编/氏族典/第420卷 > 《廖用贤尚友录》 > 解叔谦
## 钦定古今图书集成/明伦汇编/氏族典/第420卷 > 《廖用贤尚友录》 > 解叔谦

按《南史解叔谦传》：“叔谦字楚梁，雁门人。母有疾，叔谦
夜于庭中稽颡祈福，闻空中语云：‘此病得丁公藤为
酒便差’。”乃求访，至宜都郡，遥见山中一老公伐木，问
其所用，答曰：“此丁公藤，疗风尢验。”叔谦便拜伏流涕，
具言来意，此公怆然，以四段与之，并示以渍酒法，叔
谦受之，顾视此人，不复知处。依法为酒，母病即差。齐
建武初，以奉朝请征，不至。